Kauno Aušros gimnazija

Kauno „Aušros“ gimnazija – dieninė, savarankiško mokymosi bendrojo lavinimo mokykla Kaune, Laisvės al. 95, vykdanti vidurinio ugdymo programas. Įstaigos kodas 190133777.

Istorija 
Kauno mergaičių gimnazija įkurta 1883 m. 1915 m. Nepriklausomybės akto signataro, prof. Prano Dovydaičio pertvarkyta į pirmą mieste lietuvišką berniukų gimnaziją. 1923 m., minint laikraščio „Aušra“ 40-ties metų sukaktį, gimnazijai suteiktas „Aušros“ vardas. 1930 m. mokėsi 559 mokiniai. Po Antrojo pasaulinio karo mokykla tapo Kauno 1-ąja vidurine, vėliau Komjaunimo vidurine mokykla. 1989 m. mokyklai grąžintas „Aušros“ vardas, o 1998 m. mokykla vėl tapo gimnazija, nuo 2006 m. – išgryninta keturmetė gimnazija. Pastate mokosi dalis Kauno Senamiesčio progimnazijos mokinių.

Direktoriai 
Pateikti tik tie mokyklos vadovai, kurie direktoriavo daugiau nei 1 m.
1916-1922 m. Pranas Dovydaitis, lietuvių kalbos ir literatūros, visuotinės istorijos, filosofijos propedeutikos mokytojas.
1922-1930 m. Mykolas Biržiška, lietuvių literatūros mokytojas.
1931-1940 m. M. Krikščiūnas, matematikos mokytojas.
1941-1948 m. F. Treigis, matematikos mokytojas.
1948-1949 m. B. Bučinskas, istorijos ir logikos mokytojas.
1954-1962 m. Jonas Zigmantas Bačiulis, žurnalistikos, meno saviveiklos mokytojas.
1962-1968 m. B. Gagienė, lietuvių kalbos mokytojas.
1968-1979 m. V. Baltrušaitis, kūno kultūros, civilinės saugos (gynybos) mokytojas.
1979-1986 m. A. Berūkštis, kūno kultūros mokytojas.
1986-2014 m. Bronislava Valungevičienė, biologijos mokytoja.
nuo 2015 m. Nerija Baltrėnienė.

Pedagogai 
Gimnazijoje dirbo A. Kaunas, K. Kepalas, J. Mašiotas, M. Durys-Durickas, A. Asevičiūtė, P. Spudas, K. Avižonis, J. Švedas, J. Banaitienė, G. Chmieliauskienė, J. Strazdienė, A.Grabauskaitė, P.Meškauskas, V.Antanaitienė, V.Gaivenis, B.Naujokienė.

Žinomi mokiniai 

Valdas Adamkus, Lietuvos prezidentas
Jonas Aistis, poetas
Robertas Antinis, skulptorius
Konstantinas Avižonis, istorikas
Vincas Bacevičius, pedagogas
Valteris Kristupas Banaitis, vargonininkas
Vytautas Bložė, poetas, vertėjas
Kazys Bobelis, gydytojas, politikas
Dzidorius Budrys, ekonomistas
Virgilijus Vladislovas Bulovas, inžinierius
Audrius Butkevičius, signataras
Alvydas Butkus, kalbininkas, baltistas
Aleksys Churginas, literatas (poetas, vertėjas)
Juozas Lukša-Daumantas, partizanas
Jurgis Mačiūnas, menininkas; Fluxus kūrėjas
Rimas Geniušas, pianistas, dirigentas
Vytautas Jonas Germanavičius, režisierius
Jurgis Gimbutas, architektas
Jonas Gricius, kino operatorius
Edvardas Gudavičius, istorikas
Agnė Jagelavičiūtė, stilistė
Edvardas Kaniava, dainininkas, politikas
Konradas Kaveckas, vargonininkas, kompozitorius
Kazimiera Kymantaitė, režisierė
Limas Kupčinskas, gydytojas
Rytas Kupčinskas, politikas
Eugenija Kupčinskienė, biologė
Andrius Kuprevičius, pianistas
Kęstutis Kuzmickas, gydytojas
Vytautas Landsbergis, signataras
Antanas Miškinis, poetas, vertėjas
Rytas Ostrauskas, gydytojas
Gytis Padegimas, teatro režisierius
Gintaras Petrikas, nusikaltėlis
Aloyzas Sakalas, signataras
Auksutė Ramanauskaitė-Skokauskienė, inžinierė, politikė
Antanas Škėma, dramaturgas
Leonardas Zelčius, aktorius
Vytautas Žalakevičius, kino režisierius
Antanas Žekas, aktorius
Algirdas Žukauskas, energetikas
Mečislovas Zasčiurinskas, politikas

Išnašos

Nuorodos 
Gimnazijos internetinė svetainė.

Lietuvos gimnazijos
Kauno miesto savivaldybės mokyklos